附件2

2025年壮语文水平考试真题

一、初级

2025 年 壮 语 文 水 平 考 试 试 卷

2025 Nienz Vahcuengh Sawcuengh Suijbingz Gaujsi Sigenj

(Cogaep / 初级)

Gij Saeh Aeu Rox ∕ 注意事项

1. Gij seizgan Vahcuengh Sawcuengh Suijbingz Gaujsi (Cogaep) gungh 120 faen cung. Faenh gienj neix muenxfaen 100 faen. ∕ 壮语文水平考试（初级）时间120分钟。本试卷满分100分。

2. Cingj souj gijliz dieggauj, dingqcoengz bouxgamgauj dazyinx. Dap daez sat le, cuengq mbaw gienj youq gwnz daiz, caj bouxgamgauj sou ndei le cij ndaej ok dieggauj. ∕ 请遵守考场纪律，听从监考人员指挥。考试结束，把试卷放在桌子上，等监考人员收回后，方可离场。

得 分Ndaejfaen

评 卷 人Bouxbingzgienj

It、Gihcuj Cihsiz (30 daez, moix daez 1 faen, gungh 30 faen) / 基础知识（30题，每题1分，共30分）

Gangjmingz: 1～30 daez, moix daez miz A、B、C、D seiq aen genjhangh, cingj dawz aen genjhangh deng sij youq ndaw gvathauh. / 说明：1～30题，每题有A、B、C、D四个选项，请把正确的选项填在括号内。
1. Sawcuengh gungh miz aen yinhmeh.	【 】

A. 8	B. 22

C. 30	D. l08

2. Cuj cungj dwg singmeh Sawcuengh.	【 】

A. q s ny	B. x h gv

C. d by nd	D. j m my

3. Cuj cungj mbouj dwg singmeh Sawcuengh.	【 】

A. t z p	B. m n s

C. g f mb	D. c r ngv

4. Cuj yinhmeh singsang yungh guhrieng.	【 】

A. b d g	B. p t k

C. m n ng	D. b d k

5. Cuj cungj dwg yinhmeh dan yenzyinh.	【 】

A. ui ai ei	B. ab et og

C. u e s	D. w u o

6. Cuj cungj dwg yinhmeh singraez.	【 】

A. iu ae aeu	B. on in ing

C. an oi wen	D. aen uen ong

7. Cihmeh mbouj dwg diuhau Sawcuengh.	【 】

A. x	B. g

C. q	D. j

8. “Mbei” aen swz neix diuciz dwg .	【 】

A. 31	B. 24

C. 35	D. 42

9. Lajneix cuj swz diuciz doxdoengz.	【 】

A. dah byaek	B. rog mbang

C. iet gvaq	D. bag gep

10. Aen swz gekyaem fuzhau gya ndaej deng.	【 】

A. bi’gonq	B. hwng’vuengh

C. an’onj	D. ban’haet

11. Gvangjsih dwg aen si gunghyez mizmingz ndeu.	【 】

A. Liujcouh Si	B. Liujcouh si

C. Liuj Couh Si	D. liujcouh si

12. Aen mingzcoh lajneix sij ndaej deng dwg .	【 】

A. Dangz bwzsanh	B. dangz bwzsanh

C. Dangz bwz sanh	D. Dangz Bwzsanh

13. Gaeq lo, ranz yaek rongh lo.	【 】

A. haen	B. swenj

C. raeuq	D. heuh

14. Caen gim mbouj lau feiz, miz mbouj lau buek.	【 】

A. leix	B. muengh

C. gwn	D. ngaenz

15. Dahniq neix ngamq haj bi, lij daengz bi hwnjhag.	【 】

A. caiq	B. cungj

C. hix	D. caengz

16. Aen soq “212”, aeu Sawcuengh sij ndaej deng dwg . 【 】

A. song bak ndeu cib ngeih	B. song bak it cib ngeih

C. ngeih bak ndeu cib song	D. ngeih bak it cib song

17. Danghnaeuz hawj mwngz bae youz, mwngz ceiq siengj bae gizlawz ?	【 】

A. ba	B. lwi

C. ne	D. law

18. Geij ndwen mbouj doek fwn, aen daemz ranz gou daj raemx laeg song mij daengz mij ndeu.	【 】

A. hwnj	B. mboek

C. dumh	D. rim

19. Daxboh ngoenznaengz mbouj dwg guh hong reihnaz, guh hong ndaw ranz.	【 】

A. lij miz	B. hix dwg

C. roxnaeuz	D. couh dwg

20. Aen gyausiz neix gou baet, mbouj yungh mwngz bang.【 】

A. cix	B. aiq

C. gak	D. gag

21. Seizcou, haeuxnaz cug lo, doenghnaz baenz caengz baenz caengz

, lumj nyumx gvaq nei.	【 】

A. henjrwgrwg	B. hoengzgywggywg

C. mongmumu	D. hausagsag

22. Siujmeiz ae haenq lai, geij ngoenz mbouj bae hagdangz lo.

【 】

A. laebbaenz	B. laebdaeb

C. laxlawz	D. baenzlawz

23. Yaek daengz cieng lo, gou cingj laeuxsae bang gou sij doiq ndeu nem dou ranz.	【 】

A. gaiq	B. fouq

C. diuz	D. gouh

24. , aen ban raeuz ngamq daeuj le sam boux doengzhag moq.

【 】

A. Ngoenzneix	B. Ngoenzcog

C. Ngoenzrawz	D. Ngoenzlaeng

25. Daegmingz gig roxsoq, raen bouxlaux cungj rox .	【 】

A. hemq	B. ndaq

C. dongx	D. nyex

26. Cib aen mak, aeu bae ndeu, lij lw haj aen.	【 】

A. saek	B. aen

C. dingz	D. doengh

27. Gingqda gou doek lo, seizneix mbouj rox bae gizlawz .	【 】

A. yawj	B. ra

C. raek	D. cuengq

28. Laj gorungz miz gyoengq lwgsau ndeu eu fwen, sing fwen , ndeidingq raixcaix.	【 】

A. luenhlablab	B. gazdwddwd

C. cauzhuhu	D. goksatsat

29. hawj vunzmbanj ndaej duetgungz, dangj raeuz siengj ok haujlai banhfap guh gij hong banggungz. 【 】

A. Aenvih	B. Vihliux

C. Vihneix	D. Gaengawq

30. Vehbangxdat Byaraiz geij cien bi nanz lij yawj ndaej cingcuj, le gij coengmingz caeuq dungxcaiz vunz ciuhgonq guek raeuz. 【 】

A. yienh ok	B. fat ok

C. miz ok	D. laeuh ok

得 分Ndaejfaen	评 卷 人Bouxbingzgienj
Ngeih、Yawjdoeg Roxyiuj (10 daez, moix daez 1 faen, gungh 10 faen) / 阅读理解（10题，每题1分，共10分）

Gangjmingz: 31～40 daez, moix daez miz A、B、C、D seiq aen genjhangh, cingj dawz aen genjhangh deng sij youq ndaw gvathauh. / 说明：31～40题，每题有A、B、C、D四个选项，请把正确的选项填在括号内。
31. Diuz daez suyoz neix lienz de cungj suenq mbouj ok, gaej gangj gou lo.

Gawq vah neix cujyau dwg gangj: 【 】

A. Diuz daez suyoz neix nanz lai.

B. Diuz daez suyoz neix de suenq ndaej ok.

C. Diuz daez suyoz neix gou suenq ndaej ok.

D. Diuz daez suyoz neix maqhuz yungzheih.

32. Guh diuz goengloh neix aeu gvaq lai giz lueg laeg, mbouj ndaej mbouj gaq haujlai diuz giuz.

Gawq vah neix cujyau dwg gangj:	【 】

A. Diuz goengloh neix mbouj gvaq geijlai lueg laeg.

B. Diuz goengloh neix cungj dwg gvaq dieg bingz.

C. Diuz goengloh neix mbouj yungh gaq giuz.

D. Diuz goengloh neix gvaq lueg lai aeu gaq giuz.

33. Mwngz cungj mbouj hawj gou sawq gwih danci, baenzlawz rox gou gwih mbouj ndaej?

Gawq vah neix cujyau dwg gangj:	【 】

A. Mwngz sawq gwih danci.

B. Mwngz hawj gou sawq gwih danci gvaq.

C. Gou mbouj yungh sawq couh rox gwih danci.

D. Gou sawq gwih danci le cij rox gwih ndaej mbouj ndaej.

34. Doiq lwgnyez songseng neix, daegnuengx sang gvaq daeggo di ndeu.

Gawq vah neix cujyau dwg gangj:	【 】

A. Daeggo sang gvaq daegnuengx di ndeu.

B. Daegnuengx beij daeggo sang ndaej lai.

C. Daeggo daemq gvaq daegnuengx di ndeu.

D. Daeggo beij daegnuengx daemq ndaej lai.

35. Mboengq neix doek fwn lai, ok dou aeu geiq ndaej dawz liengj.

Gawq vah neix cujyau dwg gangj:	【 】

A. Mboengq neix ndit haenq lai, ok dou aeu dawz liengj.

B. Mboengq neix fwn lai, ok dou yaek dawz liengj.

C. Mboengq neix fwn lai, ok dou gaej dawz liengj.

D. Mboengq neix fwn noix, ok dou aeu dawz liengj.

36. Song bi gaxgonq, aen laeuz neix couh guhbaenz lo.

Gawq vah neix cujyau dwg gangj:	【 】

A. Laeuz guhbaenz lij mbouj gaeuq song bi.

B. Laeuz guhbaenz gaenq ndaej song bi.

C. Laeuz lij song bi dem cij guhbaenz.

D. Laeuz caengz guhbaenz.

37. Gou raen de geij baez lo, hoeng mbouj daengz ranz de saek baez.

Gawq vah neix cujyau dwg gangj:	【 】

A. Gou mbouj daengz ranz de gvaq.

B. Gou daengz ranz de geij baez.

C. Gou daengz ranz de gvaq.

D. Gou mbouj raen de saek baez.

38. Ngah mbouj gaj gaeqmeh, iek mbouj gwn haeuxceh.

Gawq vah neix cujyau dwg gangj:	【 】

A. Ngah lai couh gaj gaeqmeh gwn.

B. Iek le caemh ndaej gwn haeuxceh.

C. Caiq hoj mbouj ndaej gwn goek.

D. Dungx iek gijmaz cungj ndaej gwn.

39. Liuz lauxsae gaenq geq, byoemgyaeuj hau yaek liux lo, hoeng lij youq hagdangz son saw.

Gawq vah neix cujyau dwg gangj:	【 】

A. Liuz lauxsae caengz laux geijlai.

B. Liuz lauxsae byoemgyaeuj mbouj suenq hau.

C. Liuz lauxsae laux lo lij son saw.

D. Liuz lauxsae laux le mbouj son saw.

40. Gou baez hemq, couh yawjraen duz roeg ndeu daj gwnz gofaex mbin deuz, ciep dwk youh yawjraen duz dem duz mbin deuz.

Gawq vah neix cujyau dwg gangj:	【 】

A. Gwnz gofaex cij miz duz roeg ndeu mbin deuz.

B. Gwnz gofaex miz lai duz roeg mbin deuz.

C. Gwnz gofaex miz geij duz roeg mbin daeuj.

D. Gwnz gofaex mbouj miz roeg mbin deuz.

得 分Ndaejfaen

评 卷 人Bouxbingzgienj

Sam、Gyoebswz Caeuq Cauhgawq (15 daez，gungh 20 faen) / 组词和造句（15题，共20分）

Gangjmingz: 41～50 daez iugouz aeu gij swz daezmoeg hawj haenx gyoebbaenz aen swz moq, caemhcaiq sij youq ndaw gvathauh. 51～55 daez iugouz aeu gij swz daezmoeg hawj haenx cauh gawq vah ndeu. / 说明：41～50题要求根据题目所给的词组成新词，并写在括号内。51～55题要求根据题目所给的词进行造句。
(It) Gyoebswz (10 daez, moix daez 0.5 faen, gungh 5 faen) . / 组词（10题，每题0.5分，共5分）。

41. rumz	( )	42. caenh	( )

43. ciengz	( )	44. roen	( )

45. hung	( )	46. baj	( )

47. haih	( )	48. gaiq	( )

49. bauq	( )	50. ngaenz	( )

(Ngeih) Cauhgawq ( 5 daez, moix daez 3 faen, gungh 15 faen) . / 造句（5题，每题3分，共15分）。

51. sikhaek

52. doeklaeng

53. haeujsim

54. lumjbaenz

55. cingznyienh……hix mbouj……

得 分Ndaejfaen

评 卷 人Bouxbingzgienj

Seiq、Fanhoiz (5 daez, moix daez 4 faen, gungh 20 faen) / 翻译（5题，每题4分，共20分）

Gangjmingz: Cingj ciuq iugouz fanhoiz 56～60 daez. / 说明：请根据要求翻译56～60题。
(It) Hoiz Sawcuengh baenz Sawgun. / 把壮文翻译成汉文。

56. Raemxdah naj mbanj saw dangqmaz, saw dwk yawjraen duzbya ndaw dah caeuq rin sa daej dah.

Hoiz:

57. Vunz baihrog daeujdaengz Guengjsae, mboujdan ndaej yawjdaengz bya heu raemx saw, lij ndaej gamjsouh gij fungsug（风俗） minzcuz dangdieg.

Hoiz:

(Ngeih) Hoiz Sawgun baenz Sawcuengh. / 把汉文翻译成壮文。

58. 天黑了，一只只萤火虫一闪一闪的，在园子里飞来飞去。

Hoiz:

59. 妹妹小的时候很勤快，常常去菜地摘辣椒、西红柿，有时候也去林里找竹笋、采蘑菇。

Hoiz:

60. 春、夏、秋、冬四个季节，我最喜欢的是春天，因为树木出新枝，发新芽，到处是一片绿油油的景象。

Hoiz:

得 分Ndaejfaen

评 卷 人Bouxbingzgienj

Haj、Sij Faenzcieng (20 faen) / 作文（20分）

Iugouz: ∕ 要求：

1. Cingj yungh Sawcuengh sij. ∕ 请用壮文书写。

2. Mbouj ndaej sij baenz sei roxnaeuz fwen. ∕ 不能用诗歌或山歌的形式来写。

3. Daengx bien faenzcieng aeu miz 200 aen yaemciet doxhwnj. ∕ 作文不少于200个音节。

4. Ndaw faenzcieng mbouj ndaej sij miz gij danhvei、diegyouq、mingzcoh caeuq bouxgauj doxgven. ∕ 作文中不得出现与考生有关的单位、地名和真实姓名。

61. Aeu “Baez Daih’it……” guh daezmoeg, sij bien faenzcieng ndeu. / 以“第一次……”为题，写一篇作文。

二、中级

2025 年 壮 语 文 水 平 考 试 试 卷

2025 Nienz Vahcuengh Sawcuengh Suijbingz Gaujsi Sigenj

（Cunggaep / 中级）

Gij Saeh Aeu Rox ∕ 注意事项

1. Gij seizgan Vahcuengh Sawcuengh Suijbingz Gaujsi (Cunggaep) gungh 150 faen cung. Faenh gienj neix muenxfaen 100 faen. ∕ 壮语文水平考试（中级）时间150分钟。本试卷满分100分。

2. Cingj souj gijliz dieggauj, dingqcoengz bouxgamgauj dazyinx. Dap daez sat le, cuengq mbaw gienj youq gwnz daiz, caj bouxgamgauj sou ndei le cij ndaej ok dieggauj. ∕ 请遵守考场纪律，听从监考人员指挥。考试结束，把试卷放在桌子上，等监考人员收回后，方可离场。

得 分Ndaejfaen	评 卷 人Bouxbingzgienj
It、Gihcuj Cihsiz (15 daez, moix daez 1 faen, gungh 15 faen) / 基础知识（15题，每题1分，共15分）

Gangjmingz: 1～15 daez, moix daez miz A、B、C、D seiq aen genjhangh, cingj dawz aen genjhangh deng de sij youq ndaw gvathauh. / 说明: 1～15题，每题有A、B、C、D四个选项，请把正确的选项填入括号内。
1. Lajneix cuj swz cungj ndaej gya aen singmeh doxdoengz.【 】

A. ungzhab（融合）	oxbang（互助）	oxaeu（通婚）

B. ajnyib（缝纫）	iegguek（领土）	ungxmaeg（才学）

C. uhhek（客气）	oenghoh（恭贺）	aeuzsang（高楼）

D. aeuxceh（谷种）	iuhgeq（古代）	anghfwen（歌手）

2. Lajneix cuj swz cungj ndaej gya aen yinhmeh doxdoengz.

【 】

A. yaeks z（钥匙）	yungzh h（容易）	swhg j（自己）

B. nd biengz（民间）	d daengq（特地）	y hneix（这样）

C. yiuhr z（风筝）	r req（砂砾）	d sou（增收）

D. g jvah（讲话）	mizmb j（有的）	h jheiq（高兴）

3. Lajneix cuj swz cungj ndaej gya singdiuh “z”.	【 】

A. gijma （什么） gyoengqraeu （咱们）	banlau （父辈）

B. doenghbae （从前） daehva （裤兜）	seiqhen （四周）

C. li miz（还有） bon cienz（本钱）	gu hong（做工）

D. nyinhnaeu （以为）mingzdaeu （名誉）haeuxyang （玉米）

4. Lajneix cuj swz Sawcuengh Sawgun eiqsei doiqciuq cungj deng.

【 】

A. diuq——跳	yat——跃	beng——拉

B. hamq——岸	gaen——勤	caenx——挤

C. naek——重	mbaeu——轻	daemx——低

D. dox——舵	naq——箭	nga——芽

5. De maij yindung, ngoenznaengz aeu duenhlienh diemj cung ndeu.	【 】

A. ceiqnoix	B. ceiqgaenh

C. ceiqndei	D. ceiqheiq

6. Yawj faex guh ranz, yawj dawz rap.	【 】

A. haenh	B. hanz

C. hanq	D. hanh

7. De youq hwnjban.	【 】

A. Gvangjsih Minzcuz Yenzgiu Cunghsinh

B. gvangjsih minzcuz yenzgiu cunghsinh

C. Gvangjsih minzcuz yenzgiu cunghsinh

D. Gvangjsih minzcuz yenzgiu Cunghsinh

8. Go faexraeu neix daengz seizdoeng mbaw cungj lo.	【 】

A. loenq	B.mbin

C. saenz	D. saet

9. Go maknganx henz ranz yahdaiq youh youh .	【 】

A. sang / daemq	B. hung / noengq

C. dinj / raez	D. hwnj / roengz

10. Nazhaeux , riengzhaeux duengqrere, nyex vunz gyaez baenzmaz bae.	【 】

A. bingzciengz	B. bingzdaengj

C. bingzbwd	D. bingzonj

11. Song daihgaiq miz cik ndeu.	【 】

A. conq	B. yamq

C. ciengh	D. hub

12. Bouxvunz cungj aeu laebdaeb hagsib, couh doeklaeng lo.【 】

A. mboujgvaq	B. mboujne

C. mboujlwnh	D. mboujliuh

13. Guengjsae mboujdan gingjsaek gyaeundei lai, miz gijgwn ndeigwn gig lai.	【 】

A. dauqfanj	B. caiqlij

C. caiqsam	D. couhcinj

14. Doenghbaez, dwg aeu daem haeux.	【 】

A. doengj	B. ndoengj

C. mbaet	D. doiq

15. Dahsau neix miz di najsug, gou lumjbaenz youq raen de gvaq.

【 】

A. ndaw	B. byawz

C. gyawz	D. ndwi

得 分Ndaejfaen	评 卷 人Bouxbingzgienj
Ngeih、Yawjdoeg Roxyiuj (17 daez, gungh 25 faen) / 阅读理解（17题，共25分）

(It) Dienzhoengq (5 daez, moix daez 1 faen, gungh 5 faen). / 填空（5题，每题1分，共5分）。

Gangjmingz: 16～20 daez, moix daez miz A、B、C、D seiq giz hoengq, baihlaeng daez bwh miz aen swz ndeu, aen swz neix hab youq giz hoengq lawz, cingj dawz aen genjhangh de sij youq ndaw gvathauh. / 说明: 16～20题，每题有A、B、C、D四个空格，题后备有一个词，请将该词所在相应位置的选项填写在括号内。
16. Diuz roen suijniz raezrangh riengz henz dah bae, A daj naj ranz gou gvaq, B gvaq sam aen C ndoi, cigsoh D doeng daengz yienhsingz.	【 】

heux

17. Yah neix mwh A ngeihcib bi couh B daj aen mbanj guh daeuhfouh okmingz haenx C haq gvaqdaeuj lo, D dwg de daiq gij dinfwngz guh daeuhfouh daeuj mbanj raeuz.	【 】

ngamq

18. Baez daengz A haemh, gij vunz mbouj rox daj gizlawz

B ndonj okdaeuj C , aen’aen dansiuyeh cungj naengh D , heiqfeih heiqhom, singriu sing’angq, goenjgeuj mbouj dingz.	【 】

rimfwdfwd

19. Mwh doeg daihhag haenx, daxboh A deihdeih sij saenq hawj gou, cam gou hagsib B baenzlawz yiengh la, C gou haenqrengz doegsaw、lailai lienhndang、hag ndei D bonjsaeh.	【 】

coi

20. Canghyw naeuz: “ Mwngz mbouj yungh dajcim, mwngz A

dawz mbaw dan B neix bae it laeuz gyau cienz, C le bae ranzyw aeu D yw couh ndaej lo.”	【 】

liux

(Ngeih) Genj swz dienzhoengq (10 daez, moix daez 1 faen, gungh 10 faen). / 选词填空（10题，每题1分，共10分）。

Gangjmingz: Daez dienzhoengq lajneix miz 10 giz hoengq, cingj ciuq gij eiqsei duenh vah neix, daj A、B、C、D genj aeu aen deng de sij youq ndaw gvathauh baihlaeng 21～30 daez. / 说明：以下填空题有10个空格，请根据上下文的意思，从A、B、C、D中选取正确的选项填在21～30题后面的括号内。
Youq Mbanjlanzdaiz, goengda gou caeuq Goenglah guhdoih nanz le, song boux yied gangj yied hab ndaej daeuj, gaenlaeng couh baiq guh beixnuengx, 21 baenz caen, guh lauxdoengz. Goengda gou dwg Bouxcuengh, Goenglah dwg Yauzcuz, songde nienzgeij 22 , gangj ndaej daeuj, song ranz vunz ciengzseiz 23 , duenh cingzngeih minzcuz doxhuz doxndei neix couh daih 24 daih cienz 25 .

21. A. baih	B. nyinh

C. heuh	D. Guh 【 】

22. A. doxca	B. doxhwnj

C. doxgyawj	D. doxroengz 【 】

23. A. baedauq	B. baema

C. baehaq	D. bae’mbanj 【 】

24. A. gek	B. ciep

C. liz	D. hamj 【 】

25. A. roengzlae	B. roengzsim

C. roengzbae	D. roengzrag 【 】

Seizcou, gwnzmbwn gvengqyubyub, mbouj miz saek di fwj. Laj dinbya, ranz hau faex heu. Gwnz daihloh vunz byaij ci gvaq. Ndaw doenghnaz 26 , souhgozgih nyaengqfwdfwd, 27 ndaw naz cij lw

28 fiengz lo. Miz vunz eu fwen hwnjdaeuj:

Souhgozgih gvej 29 ,

Yaepda couh gaiq naz,

Gvej fad vaiq 30 ,

Bouxguhnaz ndaej soeng.

26. A. hoengzfwdfwd	B. henjrwgrwg

C. mongmuqmuq	D. aeujwtwt 【 】

27. A. ciengxlwenx	B. numqnwt

C. ngaiznged	D. yaepyet 【 】

28. A. goek	B. ndaek

C. byai	D. aen 【 】

29. A. fwnz	B. nywj

C. haeux	D. byaek 【 】

30. A. dangqcaen	B. dangqmaz

C. cibfaen	D. daegbied 【 】

(Sam) Genjdanh hoizdap (2 daez, moix daez 5 faen, gungh 10 faen). / 简答（2题，每题5分，共10分）。

Gangjmingz: 31~32 daez, gungh miz song duenh vah, moix duenh baihlaeng miz aen vwndiz ndeu, cingj aeu gij vah ceiq dinj youh habngamj daeuj dap vwndiz. / 说明: 31~32题，共有两段话，每段话后面有1个问题，请用最简短恰当的表述回答问题。
Yangz Gijliengz sim’in yah caeuq lwg, vah daengz henz bak cungj gangj mbouj ok. Daengzlaeng, de nyengh ra aen gihvei ndeu, caemhsim caemhdungx caeuq mehyah gyausim. De nai mehyah naeuz: “Gyoengq beixnuengx senj gou guh cunhgan, dwg saenqnyaemh gou, danghnaeuz seizneix cuengq fwngz vut rap, baezlaeng raeuz dauqbae baenzlawz najdoiq gyoengqde ne? Caiqgangj, gou dwg boux gungcanjdangjyenz ndeu, youh dwg vunz mbanj raeuz, baema daiqlingx gyoengq beixnuengx duetgungz baenzfouq saenqhwng lajmbanj dwg gij cwzyin gou.” Mehyah hix dwg bouxvunz doengcingz rox dauhleix, dingq Yangz Gijliengz gij vah caensim neix, naeuz: “Gijmaz hix mbouj yungh gangj lo, mwngz cuengqsim bae guh ba.”

31. Duenh vah gwnz neix, gangj Yangz Gijliengz dwg boux vunz yienghlawz ndeu?

Dap：

Dauqdaej ndaej lizhai mbanjranz bae doeg cuhcungh lo, bouxwnq bae daengz hagdangz cungj ndaej cawx doxgaiq ngoenzyungh moq, gou cix daj ranz daiq bae, denz riep gaeuq、doengj bunz gaeuq、dawh vanj gaeuq…… Yienghyiengh cungj dwg huq gaeuq, simcingz hix dwg yienghneix. Daengz gwnzhaw naengh cidabah, cidabah dwg moqsak, gou da mbouj yaep muenghyawj rog cueng, yawjraen baenz benq baenz benq reih’oij、nazraemx、ndoengfaex, caeuq aen mbanj gou majhung haenx ca mbouj geijlai, hoeng yawj bae cungj dwg moqsak. Yienznaeuz ngamq miz cib lai goengleix gyae, danhseih doiq gou daeuj gangj hix dwg bae gizgyae youzangq baez ndeu.

32. Duenh vah gwnz neix, gangj gij simcingz “gou” okbae gaxgonq caeuq okbae le dwg baenzlawz yiengh?

Dap：

得 分Ndaejfaen	评 卷 人Bouxbingzgienj
Sam、Fanhoiz (9 daez, gungh 30 faen) / 翻译（9题，共30分）

Gangjmingz: Cingj ciuq iugouz fanhoiz 33～41 daez. 33～38 daez, moix daez 3 faen, gungh 18 faen; 39～41 daez, moix daez 4 faen, gungh 12 faen. Cungjgungh 30 faen. / 说明：请根据要求翻译33～41题。33～38题，每题3分，共18分；39～41题，每题4分，共12分。总共30分。

(It) Hoiz Sawcuengh baenz Sawgun (6 daez, moix daez 3 faen, gungh 18 faen). / 把壮文译成汉文（6题，每题3分，共18分）。

33. Couqmaenh gij eiqsik caezcaemh Cunghvaz Minzcuz, dwg diuz sienqmeh gij hong minzcuz aen Dangj seizdaih moq, hix dwg diuz sienqmeh gak hangh hong ranghdieg minzcuz.

Hoiz:

34. Geu mae mbouj baenz cag, go mak mbouj baenz suen.

Hoiz:

35. Daj ngoenzcog hwnj, guh boux vunz vuenyungz ndeu. Gueng max, bag fwnz, bae youz seiqgyaiq. Daj ngoenzcog hwnj, gvansim haeuxgwn caeuq byaekheu. Gou miz aen ranz ndeu, naj coh aen haij, cin raeuj va hai.

Hoiz:

36. Caucouhgyauz dwg aen giuzgungj rin seiqgyaiq riuzmingz ndeu, de dwg bouxcanghrin Suizcauz Lij Cunh sezgi, liz ngoenzneix gaenq miz it cien sam bak lai bi lo.

Hoiz:

37. Noucoengz dwg cungj doenghduz iq gyaeundei ndeu, gvailolo, unqswnh, lwgda ronghliklik, ndang cangq, seiq ga mbaeu vaiq, riengjretret, gig singjsag, dwggyaez raixcaix. Gyoengqde yienznaeuz mizseiz hix gaeb duzroeg, hoeng dauqdaej mbouj dwg doenghduz gwn noh.

Hoiz:

38. Aeu raemx makyungz gya siujliengh dangzrwi, ciengzseiz dawz daeuj cat fajnaj caeuq naengnoh, ndaej baujciz naengnoh oiqup、hausek, mbouj miz nyaeuq, lij ndaej gyagiengz naengnoh dijgangliz dem.

Hoiz:

(Ngeih) Hoiz Sawgun baenz Sawcuengh (3 daez, moix daez 4 faen, gungh 12 faen). / 把汉文译成壮文（3题，每题4分，共12分）。

39. 我们应该像对待生命一样对待生态环境，对自然心存敬畏，尊敬自然、顺应自然、保护自然。

Hoiz:

40. 在夕阳照耀下，山峦起伏，树林葱郁，流水清澈，青草鲜绿，就像一幅精美的画卷。

Hoiz:

41. 打油茶是用老茶叶加入生姜捶溶，用生铁锅煮茶水滚烫，再配上米花、葱花和花生，这样打出来的油茶香飘四溢，喝一碗解渴又提神。

Hoiz:

得 分Ndaejfaen	评 卷 人Bouxbingzgienj
Seiq、Sij Faenzcieng (30 faen) / 作文（30分）

Iugouz: / 要求:

1. Cingj yungh Sawcuengh sij, mbouj ndaej sij baenz sei roxnaeuz fwen. Faenzcieng mbouj noix gvaq 400 aen yaemciet. / 请用壮文书写，不能用诗歌或山歌形式来写。作文不少于400个音节。

2. Mbouj ndaej sij danhvei、diegyouq caeuq mingzcoh bouxgauj haeuj ndaw faenzcieng bae. / 作文中不得出现与考生有关的单位、住址和姓名。
42. Roengzrengz, youq neix dwg gangj “caenhliengh okrengz”. Boux vunz ndeu, cijmiz roengzrengz bae guh, cix mizmuengh guh ndei hong guh baenz saeh; aen ranz ndeu, cijmiz caezsim roengzrengz bae guh, cix mizmuengh guh ndaej bae ra ndaej gwn; aen guekgya ndeu, cijmiz gak minzcuz guhdoih roengzrengz buekguh, cix ndaej hoenghhwd fouqgiengz…… Cingj aeu “roengzrengz” guh cawjdaez, sij bien faenzcieng ndeu, gag an daezmoeg. / 努力，在这里是指“把力量尽量使出来”。一个人，只有努力去奋斗，才能事业有成；一个家庭，只有一起努力去奋斗，才有望家业兴旺、生活富足；一个国家，只有各民族共同团结奋斗，才能走向繁荣富强……请以“努力”为话题，写一篇文章，题目自拟。

三、高级

2025 Nienz Vahcuengh Sawcuengh Suijbingz Gaujsi Sigenj

(Gaugaep)

Gij Saeh Aeu Rox

1. Gij seizgan Vahcuengh Sawcuengh Suijbingz Gaujsi (Gaugaep) gungh 150 faen cung. Faenh gienj neix muenxfaen 100 faen.

2. Dap daez sat le, cuengq mbaw gienj youq gwnz daiz, caj bouxgamgauj sou ndei le cij ndaej ok dieggauj.

Ndaejfaen	Bouxbingzgienj

It、Gihcuj Cihsiz (10 faen )

Gangjmingz：1~10 daez, moix daez 1 faen. Moix daez baihlaeng miz A、B、C、D seiq aen genjhangh, cingj dawz aen cihmeh baihnaj hangh deng sij youq ndaw gvathauh.
1. Daxmeh gangj mwngz cungj mbouj dingq.	【 】

A. ndi	B. hanz	C. fwt	D. caengh

2. De dwg boux vunz ndeu, guh saeh ngeix ndaej dohdaengz.【 】

A. ngaiznged	B. lujlaj	C. giemzniemz	D. niunaeq

3. Soemh laep byaij roen yungzheih , raeuz yaek siujsim di. 【 】

A. baijhoengq B. maezgae C. doekdaemq	D. daemdengj

4. Song ranz de doxndei dangqmaz, cungj mbouj miz maz gvaq.【 】

A. ngaekngeu	B. goekrag	C. heiqsingq	D. bajbingq

5. Aungeih cae ndaej geij reih le ranz couh laep lo.	【 】

A. rongh	B. yag	C. lap	D. yauq

6. Mienh ciengz neix , lumjnaeuz yaek loemq roengzdaeuj nei. 【 】

A. lingqlaulau	B. netnwtnwt

C. gyaixgyadgyad	D. maenhdwddwd

7.“徐晓光”aen coh neix Sawcuengh cienjsij baenz .	【 】

A. Ciz Siujgvangh	B. Ciz Yaujgvangh

C. Siz Yaujgvangh	D. Siz Siujgvangh

8. Saw mbouj gvaq raemxmboq, mbouj gvaq lwgnyez.	【 】

A. ho	B. soh	C. co	D. roz

9. Gyoengq hagseng youq cauhcangz veh gek guhcaemz.	【 】

A. dwkdaemz	B. dwkgonh	C. dwkhaij	D. dwkdah

10. Lajneix aen cwngzyij hoiz ndaej ngamj.	【 】

A. 后顾之忧 —— yousim saeh gonq

B. 爱莫能助 —— gyaezgyoh ndaej bang

C. 旱涝保收 —— rengx dumh fouz sou

D. 和衷共济 —— caezsim guh saeh

Ndaejfaen	Bouxbingzgienj

Ngeih、Yawjdoeg Roxyiuj (24 faen)

(It) Yawjdoeg genj dapanq. (16 faen)

Gangjmingz: 11~18 daez, moix daez 2 faen. Seiq bouhfaenh caizliuh lajneix, moix bouhfaenh caizliuh miz song aen vwndiz, moix aen vwndiz baihlaeng miz A、B、C、D seiq aen genjhangh, cingj dawz aen cihmeh baihnaj hangh ceiq ngamj sij youq ndaw gvathauh.
Ngaeux dwg gijgwn bingzciengz mbanjranz gou. Ngaeux ndaej guh byaekliengz, ndaej cauj ndwi, ndaej aeuq dang, moix yiengh guhfap cungj gag miz gij feihdauh daegbied de. Hoeng youq ndaw sim gou, ceiq ndei cix dwg vanj mba’ngaeux genjgenj danhdanh haenx. Swiq ngaeux seuq le, muh baenz ieng, caiq aeu baengzriep daih, hawj raemxieng caem daej, dawz gij ieng ngaeux caem haenx dak hawq, couh ndaej gij mba mienz hau lumj nae nei. Mwh yaek gwn, aeu raemxgoenj cung le menhmenh ndau, vanj mba’ngaeux lwenqngaeuz rangfwt ndeu couh baenz lo. Vanj mba’ngaeux haenx, haeuj bak cix yungz, raeuzred vanyem, gwn le cingsaenz gvaekgvaek.

Vanj mba’ngaeux haenx, mboujdan dwg gaiq gwn ndeu, engq dwg cungj geiqdak cingzgamj ndeu. Baez ndaej gwn gij feihdauh sug neix, sim gou couh gag mbin dauq diegcoj raeujrub haenx.

11. Duenh vah gwnzneix coenz lawz dwg miuzsij cimz gwn mba’ngaeux?	【 】

A. Ngaeux ndaej guh byaekliengz, ndaej cauj ndwi, ndaej aeuq dang.

B. Dawz gij ieng ngaeux caem haenx dak hawq, couh ndaej gij mba mienz hau lumj nae nei.

C. Aeu raemxgoenj cung le menhmenh ndau, vanj mba’ngaeux lwenqngaeuz rangfwt ndeu couh baenz lo.

D. Vanj mba’ngaeux haeuj bak cix yungz, raeuzred vanyem.

12. Bouxraiz doenggvaq mba’ngaeux geiqdak gijmaz cingzgamj?	【 】

A. Bouxraiz ndiepniemh mbanjranz.

B. Bouxraiz ngah gwn mba’ngaeux.

C. Bouxraiz gig rox cawj ngaeux.

D. Bouxraiz lwnhnaeuz ngaeux mbanjranz ndei.

Dahyinh Bingzluz baihbaek daj Gvangjsih Nanzningz Hwngzcouh Sihcinh Gugih bakdah Bingzdangz hwnj, lae coh baihnamz, ginggvaq Ginhcouh Lingzsanh Yen Luzvuz Cin, gap haeuj Dahginhgyangh, doeklaeng lae daengz dieghaij Bwzbuvanh. Diuz dahyinh neix raez 134.2 goengleix, dwg Cungguek moq laebbaenz le, diuz dahyinh daih’it vat hawj dah doeng haeuj haij bae guh daehyinh, hix dwg ndaw Gveihva “Cibseiq Haj” aen gunghcwngz hungloet ndeu. Dahyinh Bingzluz guhbaenz le yaek baenz ranghdieg Saenamz diuz roenraemx dajyinh ok haij ceiq dinj、ceiq vaiq, hawj doengh diuz roenraemx doxsan Gvangjsih, caeuq mbangj roenraemx Yinznanz、Gveicouh ndaej cigciep lienz haeuj haij bae, hawj gij ndei gij ak gij rengzndumj roenraemx daehyinh ndaej langh ok liux.

13. Dahyinh Bingzluz baihbaek daj gizlawz hwnj, baihnamz daengz gizlawz sat?	【 】

A. Baihbaek daj Dahginhgyangh hwnj, baihnamz daengz Bwzbuvanh sat.

B. Baihbaek daj Gvangjsih Nanzningz Hwngzcouh Sihcinh Gugih bakdah Bingzdangz hwnj, baihnamz daengz Bwzbuvanh sat.

C. Baihbaek daj gij dah Yinznanz hwnj, baihnamz daengz Bwzbuvanh sat.

D. Baihbaek daj gij dah Gveicouh hwnj, baihnamz daengz Bwzbuvanh sat.

14. Dahyinh Bingzluz guhbaenz le, yaek hawj gij roenraemx daehyinh geij aen swngj gih lawz ok haij ceiq dinj?	【 】

A. Gvangjsih、Gveicouh、Gvangjdungh.

B. Gvangjsih、Yinznanz、Huznanz.

C. Gvangjsih、Gvangjdungh、Haijnanz.

D. Gvangjsih、Yinznanz、Gveicouh.

Miz baez ndeu, gou raen boux bing ndeu, youq ndaw fangzgunghdung, gwn gaemz megceuj ndeu le couh gwn gaemz nae ndeu soengq. Gou cam de: “Mwngz raen haemzhoj lwi?” De dawz sieg nae yaek soengq haeuj bak haenx sou dauq, riuriu naeuz: “Baenzlawz mbouj raen haemzhoj ne? Gyoengq bing dou youh mbouj dwg iugvaiq. Mboujgvaq, gwn gij haemzhoj neix hawj dou raen miznaj raixcaix.” De cuengq aen sieg iq roengzdaeuj, naeuz: “Gou youq gizneix gwn nae, dwg vihliux hawj gyoengq yinzminz guek raeuz mbouj yungh gwn nae, hawj gyoengqde ndaej naengh youq ndaw ranz ronghsag, goenj huz caz ndeu, naengh youq henz luzfeiz byoq feiz, siengj gwn gijmaz couh gwn gijmaz, siengj guh gijmaz couh guh gijmaz.” Gangj sat, de youh oet sieg nae haenx haeuj bak bae, gig simdingh dwk naeuz: “Gou youq gizneix lae di lwed suenq gijmaz, gwn di haemzhoj youh suenq gijmaz!”

15. Lajneix aen genjhangh lawz gangj ndaej deng?	【 】

A. Bouxbing youq ndaw yingzfangz gwn nae soengq megceuj.

B. Bouxbing gwn gaemz duhceuj ndeu le couh gwn gaemz nae ndeu

soengq.

C. Bouxbing youq ndaw fangzgunghdung gwn nae soengq megceuj.

D. Bouxbing gwn gaemz megceuj ndeu le couh gwn gaemz raemxcaz ndeu soengq.

16. Duenh vah gwnzneix cujyau dwg gangj gijmaz?	【 】

A. Bouxbing vihliux hawj yinzminz gvaq ndaej an’onj, mbouj lau gwn haemz gwn hoj.

B. Bouxbing youq ndaw fangzgunghdung lwnh goj hoenxciengq hawj gou dingq.

C. Bouxbing lwnhnaeuz gyoengq bing de mbouj dwg iugvaiq.

D. Bouxbing lwnhnaeuz gyoengq bing de yaek hawj yinzminz youq ranz byoq feiz goenj caz gwn.

Gyoengqvunz baeznaengz bae bouqdiemq cawx buhvaq, sawq daenj raen gyaeugyetgyet, hoeng ma ranz daenj le, ciuq gingq yawj youh mbouj habhoz geijlai. Vihmaz yienghneix ne? Laxlawz, baexmaed dwg youq aengingq. Aengingq sawq daenj buh ndaw bouqgaibuh mbouj daengj cingq cuengq gwnz dieg, cix dwg hawj de caeuq gwnz dieg aij baenz 65 daengz 75 doh. Baenzneix cuengq gingq, hawj vunz yawj hwnjdaeuj duenh ndang baihgwnz bienq iq, duenh ndang baihlaj bienq raez, bouxvunz couh raen baenz ga raez ndang iq, byombyet ndeiyawj. Bouxgaibuh lauxhangz ndeu naeuz: “Haujlai lauxbanj gai buh cungj rox aen banhfap neix, cijaeu aij aengingq youq bangxciengz, mwh bouxhek sawq buh, aengingq couh rox hawj de gag bienq byom, buhvaq couh ndei gai lo.”

17. Aengingq sawq buh ndaej hawj vunz bienq baenzlawz yiengh?【 】

A. Aengingq sawq buh ndaej hawj vunz bienq bej.

B. Aengingq sawq buh ndaej hawj vunz bienq reux.

C. Aengingq sawq buh ndaej hawj vunz bienq boj.

D. Aengingq sawq buh ndaej hawj vunz bienq reuq.

18. Duenh vah gwnzneix naeuz boux lauxbanj gai buh doengciengz baenzlawz cuengq aengingq sawq buh?	【 】

A. Boux lauxbanj gai buh doengciengz haengj daengj cingq aengingq sawq buh.

B. Boux lauxbanj gai buh doengciengz haengj vang aengingq sawq buh.

C. Boux lauxbanj gai buh doengciengz haengj ngeng aengingq sawq buh dauqlaeng.

D. Boux lauxbanj gai buh doengciengz haengj cuengq mbit aengingq sawq buh.

(Ngeih) Yawjdoeg dap daez. (8 faen)

Gangjmingz：19~20 daez, moix daez 4 faen. Song bouhfaenh caizliuh lajneix, moix bouhfaenh caizliuh baihlaeng miz aen vwndiz ndeu, cingj yungh Sawcuengh hoizdap.
Daeg mbauqndei ndeu daeuj Mbanjcuengh youz, mwh naengh ruz youz dah, dahsau Bouxcuengh hai ruz haenx baez raen de le simdoengh dangqmaz, hai bak couh eu hot fwen yienghneix:

Haemhneix haemh gijmaz, gyangdah ruz okdaeuj.

Ngoenzneix ngoenz baenzyouq, ndaej ndij sou caemh ruz.

Gyo’mbaiq mwngz hawjnaj, aj dongx cix launyaenq.

Ndaej caeuq beix doxraen, aensim luenhnyagnyag.

Ndaw ndoeng miz faex faex miz ngeiq, ndaw sim maez beix beix mbouj rox.

19. Hot fwen gwnzneix gangj ok dahsau hai ruz doiq “daegmbauq” miz gijmaz siengjfap?

Dap:

Yienznaeuz gou baez raen couh rox de dwg Yinduj, hoeng youh mbouj dwg daeg Yinduj gou ndaej geiq haenx. Ndang de hung baenz boix lai; fajnaj de gaxgonq luenzlu saekaeuj, seizneix gaenq bienq monghenj, caiqlij nyaeuqnyatnyat; lwgda hix lumj boh de nei, gvaengxda youh foeg youh hoengz. Gou rox, boux youq henzhaij guh reihnaz, daihdaej cungj dwg yienghneix ne. De gwnz gyaeuj daenj aen mauhcien vaihvad ndeu, gwnz ndang cij daenj geu buhmienz mbangmbetmbet ndeu, daengx ndang sukyetyet saenzdeded; ndaw fwngz riuj cumh doxgaiq ndeu caeuq diuz mbokien raez ndeu, faj fwngz haenx hix mbouj dwg fajfwngz hoengzmaeq nanwt gou ndaej geiq haenx, cix cocat dekdak, lumj naeng faexcoengz nei.

20. Gij yienghceij Yinduj bienqbaenz yiengh lawz?

Dap:

Ndaejfaen	Bouxbingzgienj

Sam、Fanhoiz (36 faen)

(It) Hoiz gij Sawcuengh lajneix baenz Sawgun. (4 daez, moix daez 5 faen, gungh 20 faen)

21. Aenmbanj ing bya dep dah, diuz loh hung ndeu ronz gvaq gyang de, gij ranz ciengz henj vax ndaem baiz youq henz loh, lumj aen dem aen mak gwnz diuzgaeu. Ranzranz bakdou cungj miz gyanghongh gvangqlangh, daengz seiz sou haeuxnaz, gwnzde dak haeuxgok henjrwdrwd. Doenghnaz baihnaj aenmbanj, deng diuzdah caeuq diuzloh humx dwk. Aenmbanj mbouj hung, miz faexgeq mwncup raemhrwd, ndwenngoenz caemdingh youh cwxcaih.

Hoiz：

22. Gyu dwg gij diuzliuh raeuz ngoenznaengz noix mbouj ndaej haenx. Hoeng, gwn gyu daiq lai, hix doiq ndangdaej mbouj ndei. Yenzgiu ndaej rox, gijgwn ndaengq lai mboujdanh rox hawj vunz yungzheih baenz bingh hezyazsang、ukgyaeuj ok lwed daengj, lij rox hawj gai yenzsu sied lai, cauxbaenz ndok byot. Moix ngoenz gwn gyu 10 gwz doxhwnj, yaek hawj gij fungyiemj aenmak baenz bingh menhsingq demsang 30%.

Hoiz:

23. Aeu ndaej rongfaengx le, dou riengz lohgaeuq dauqma, byaij youq henz mieng gaebgeb haenx, yamq bae riengjret, lumjnaeuz byaij youq gwnz roen gvangqlangh bingzbwd nei. Haeuxcid gaenq cimq ndei cuengq youq ndaw raeng, gij duhheu、maklaeq、nohmou suek faengx yaek aeu yungh haenx, daxmeh cix baez yiengh baez yiengh bwh ndei lo.

Hoiz:

24. Yinzgungh cinwngz daj miz okdaeuj couh iemqhaeuj ndawbiengz gak giz bae, cungj gisuz neix hawj ndawbiengz ndaej gaijbienq, baudaengz ginghci gezgou、ndawbiengz gwndaenj caeuq guhhong fuengsik, caiqlij vih fazcanj ginghci seiqgyaiq vixok diuzroen moq. Yinzgungh cinwngz fazcanj vaiqdangq, hawj yenzgiu guenjleix gohyoz caeuq gunghcwngz yozgoh daiq daeuj bienqvaq hungloet, baenzlawz swnh’wngq yiengh deuqnyex haenqrem neix, cigndaej raeuz bae faensik caeuq yenzgiu.

Hoiz:

(Ngeih) Hoiz gij Sawgun lajneix baenz Sawcuengh. (2 daez, moix daez 8 faen, gungh 16 faen)

25. 距离高考还有两三个月，同学们普遍感觉压力大。校长给高三学生开高考动员会时，强调要释放精神压力，以平常心对待高考，并宣布，从即日起，学校食堂免费供应小米粥宵夜，给高三学生补充体力和能量，让同学们有充沛的精力迎接新的一天。

Hoiz:

26. 在我们党的历史上，周恩来、焦裕禄等同志都是家风建设的榜样。周恩来严格要求自己过好“亲属关”，他的晚辈们把总理对大家的要求归纳为“十条家规”。这“十条家规”涉及亲属往来看望他相关的吃穿住行，怎么来，来了住哪里，出行又怎么安排等，说得十分具体，既有人情脉脉的一面，又有原则性的一面。

Hoiz:

Ndaejfaen	Bouxbingzgienj

Seiq、Sij Faenzcieng (30 faen)

Iugouz:

1. Ndaw faenzcieng mbouj ndaej sij gij danhvei、diegyouq、mingzcoh bouxgauj.

2. Yungh Sawcuengh byauhcunj daeuj sij.

3. Daengx bien faenzcieng aeu miz 600 aen yaemciet doxhwnj.

27. Dauqngeix, youq ndaw《Sawloih Sawgun Daihneix》cekgej baenz ngeux dauqlaeng yawj. Dauqngeix hot sei ndeu bien faenzcieng ndeu, dauqngeix boux vunz ndeu gienh saeh ndeu, dauqngeix duenh seizgan ndeu…… Dauqngeix doenghbaez, cungj roxyiuj yiengh moq.

Mwngz doeg gij caizliuh baihgwnz le, ngeix daengz gijmaz, miz maz siengjfap, cingj sij bien faenzcieng ndeu, daezmoeg gag an, dijcaiz mbouj hanh.